Rövidek - Politika - 1930. július - Huszadik Század - Sajtócikkek a múlt századból
Bethlen Debrecenben kijelentette, hogy a királykérdést csak az országgyűlésen keresztül lehet megoldani
A trón betöltésének kérdésével sokan igyekeznek megzavarni az emberek eszét! „A Kormányzó Ur Őfőméltósága személyét is ugy állítják be, mint aki meglepetésszerűen puccsszerű restauráció érdekében kész volna azt a hatalmat, amelyet a nemzet reá ruházott, fölhasználni”. „Mindenütt baj van és sajnos, azt kell mondanom, hogy a krizissel szemben általános a tehetetlenség”.
Olaszország egyik aduja: Magyarország! – irja a Sunday Times
Londonból jelentik: Több londoni lap vasárnap reggeli száma mintegy vezényszóra a francia-olasz viszonnyal foglalkozik, amely valamennyi lap véleménye szerint egyre nyugtalanítóbb formát ölt. A „Sunday Times”-ban Wickham Steed energikus vezércikkben kel ki Mussolini ellen, aki a lap szerint a politikai zsarolás eszközeivel próbálja a maga és rezsimje presztizsét öregbiteni. A cikk Magyarországról is megemlékezik, mint Mussolini országáról is megemlékezik, mint Mussolini egyik adutjáról, amelyet csak ugy, mint a német-olasz barátság lehetőségét, fenyegetően mutat Franciaország felé. A „Observer”és a „Sunday Chronicle” is nagyon barátságtalan cikkeket ír Olaszországról.
Zita királyné fölszólította a Habsburg-ház tagjait, hogy Ottó császárnak és királynak 18. születésnapjára föltétlen hűséget fogadjanak és kötelezzék magukat a restauráció támogatására
„Ottó császár és király november 20-án átveszi a Habsburg-ház vezetését és egyben fölélednek összes igényei.” - Föltételezhető, hogy a királyné körlevelét megkapták a Habsburg-ház magyar és lengyel tagjai is.
Pangaloszt, Görögország volt diktátorát kétévi börtönre ítélték
(Az Havas-ügynökség jelentése.) A szenátus rendkívüli bizottsága Pangalosz tábornokot kétévi börtönre itélte.
Sztalint ujból megválasztotta a kommunista párt kongresszusa
Moszkva, julius 13.
(A Tass Iroda jelentése.) A kommunista párt XVI. kongresszusa befejeződött. Stalint ujból beválasztották a központi bizottságba.
Vasárnap erős lendülete vett a német választási agitáció
Vasárnap volt a választási küzdelem első igazi agitációs napja. Vasárnap a szélsőséges pártok rendeztek választási gyüléseket, amelyek általában rendben zajlottak le. A kommunisták által rendezett „munkásgyermekek világtalálkozása” alkalmával kisebb incidensekre került sor. Az összetűzések során a rendőrök mintegy 150 kommunistát és nemzeti szocialistát előállítottak.
MacDonald nem megy Genfbe, hogy ne találkozzon Briand-nal
Genfből jelentik: A szeptemberi népszövetségi ülésszakon az angol delegáció vezetője Henderson külügyminiszter lesz, tagjai: Graham kereskedelmi miniszter, Lord Cecil és Dalton államtitkár. MacDonald nem megy Genfbe és elmaradását azzal az állásfoglalással magyarázzák, amelyet az angol miniszterelnök Briand páneurópai tervével szemben tanusit.
A pünkösdi ünnepeket politikai szélcsöndjében élénk föltünést keltett Bethlen miniszterelnök külpolitikai nyilatkozata,...
Botta, olasz államtitkár előadása az Akadémián
Vasárnap délután az Akadémia disztermében óriási közönség előtt tartotta meg előadását Giuseppe Bottai olasz...
Az athéni angol követség jelentése szerint Athénben és egész Görögországban kitört a katonai forradalom a diktatura...
Pangalosz és barátai Athénben revolverrel belelőttek a tömegbe
Athéni táviratok szerint a vasárnapi választásokat megelőzően Venizelosz szombaton a késő délutáni órákban még egy...
A budapesti tőzsdét most a megindult tőkeemelési mozgalmak érdeklik...
Kenessey Pongrác ny. főispán mentette meg az országszerte hajszolt...
Szálasi már a bevonulásának első percében kiadta a parancsot, hogy a...
Balfour magyarázza Wilson elveit
Balfour az Associated Press egy képviselője előtt oda nyilatkozott,...
A szentpétervári – Teleki-tér
Egy főkapitányi rendelet a minap a budapesti hires Teleki-teret...
Valutabonyodalmak
Az utolsó hetek folyamán a korona a semleges államokban állandóan...